Pelakon ‘Twilight’ Gregory Tyree Boyce Meninggal Dunia Pada Usia 30 Tahun
Pelakon Gregory Tyree Boyce, 30, yang dikenali menerusi peranan Tyler Crowley dalam filem pertama Twilight ditemukan mati di dalam sebuah kondominium yang terletak di Las Vegas, Nevada, Amerika Syarikat. Mendiang Boyce dijumpai bersama mayat teman wanitanya Natalie Adepoju, 27 pada 13 Mei yang lalu. Jurucakap Penyiasat Perubatan Clark County mengesahkan kematian Boyce dan Adepoju berkata punca kejadian sedang disiasat. Boyce dikenali selepas memegang watak sebagai Tyler Crowley dalam filem pertama “Twilight“. Pelakon itu meninggalkan anak perempuan Alaya, 10, manakala Adepoju meninggalkan anak lelaki bernama Egypt.